b'\n_START_ARTICLE_\nWestern Visayas\n_START_PARAGRAPH_\nWestern Visayas (region VI) er en region p\xc3\xa5 Filippinene med 7.536.383 innbyggere (folketelling 2015) og et areal p\xc3\xa5 20\xc2\xa0223 km\xc2\xb2. Den best\xc3\xa5r av \xc3\xb8ya Panay, vestre halvdel av \xc3\xb8ya Negros og noen mindre \xc3\xb8yer og \xc3\xb8ygrupper, som Guimaras, Sicogon, Boracay, Pan de Azucar og \xc3\xb8ygruppen Gigantes-\xc3\xb8yene._NEWLINE_Regionen best\xc3\xa5r av seks provinser: Aklan, Antique, Capiz, Guimaras, Iloilo og Negros Occidental. Western Visayas har 16 byer og 117 kommuner. Regionens hovedstad er Iloilo City. _NEWLINE_Det ble i 2005 bestemt at provinsen Palawan skulle overf\xc3\xb8res fra MIMAROPA, men en senere beslutning gjorde at dette ble lagt p\xc3\xa5 is._NEWLINE_Hovedspr\xc3\xa5ket hiligaynon talas p\xc3\xa5 Vestre Negros, Guimaras, Capiz og visse deler av Iloilo. Kinaray-a tales i Antique og visse deler av Iloilo. I Aklan tales aklanon. Andre spr\xc3\xa5k er caluyanon, filipino, engelsk med flere.'